Нұртай Әбіқайұлы Әбіқаев

Нұртай Әбіқайұлы Әбіқаев (15 мамыр 1947, Алматы облысы) — қазақстандық ірі саясаткер, инженер, генерал-майор және экономика ғылымдарының докторы. 1998—1999 және 2010—2015 жылдары Ұлттық қауіпсіздік комитетінің төрағасы. 2004—2007 жылдары Парламент Сенатының төрағасы. Өмірбаяны Шапырашты руынан шыққан. С.М. Киров атындағы Орал политехникалық институтын (1970) инженер-механик мамандығы бойынша; Алматы жоғары партия мектебін (1985), РФ Президентінің жанындағы Ресей мемлекеттік қызмет академиясын бітірген. .]] Экономика ғылымдарының докторы. Ресей Жаратылыстану ғылымдары академиясының академигі. * 1970 жылдан - Кеңес Әскерінің қатарында қызметте. * 1972 жылдан - Алматы ауыр машина жасау зауытының аға инженері, инженер-конструкторы. * 1976 жылдан - Қазақстан Компартиясы Алматы қаласы Әуезов аудандық комитеті партиялық-ұйымдастыру бөлімінің нұсқаушысы, * 1977 жылдан - өнеркәсіп-көлік бөлімінің нұсқаушысы, 1978 жылдан - өнеркәсіп-көлік бөлімінің меңгерушісі. * 1980 жылдан - Қазақстан Компартиясы ОК ауыл шаруашылығы машиналарын жасау бөлімінің нұсқаушысы. * 1984 жылдың сәуір айынан - Қазақстан Компартиясы ОК хатшысының көмекшісі. * 1984 жылдың тамыз айынан - ҚазКСР Министрлер кеңесі төрағасының көмекшісі . 1985 жылдан - Қазақстан Компартиясы Алматы қаласы Фрунзе аудандық комитетінің бірінші хатшысы. * 1988 жылдан - ҚазКСР Министрлер кеңесі төрағасының көмекшісі. * 1989 жылдан - Қазақстан Компартиясы ОК бірінші хатшысының көмекшісі . * 1990 жылдың мамыр айынан - ҚазКСР Президенті Кеңсесінің бастығы. * 1990 жылдың желтоқсан айынан - ҚазКСР Президенті Аппаратының басшысы. 1991 жылдан - ҚР Президенті мен Министрлер кабинеті Аппаратының басшысы. 1994 жылдан - ҚР Президенті Аппаратының басшысы. * 1995 жылдан - Қазақстан Республикасының Біріккен Ұлыбритания Корольдігі мен Солтүстік Ирландиядағы және қосымша қызмет ретінде Швеция Корольдігі, Норвегия Ирландия Республикасындағы Төтенше және Өкілетті Елшісі. * 1996 жылдан - ҚР Президентінің бірінші көмекшісі. * 1998-1999 жылдары - ҚР Ұлттық қауіпсіздік комитетінің төрағасы. * 2000 жылдан - ҚР Сыртқы істер министрлігінің бірінші орынбасары * 2002 жылдан - ҚР Президенті Әкімшілігінің басшысы. * 2004 жылдан - ҚР Парламенті Сенатының 3-ші шақырылым депутаты, ҚР Парламенті Сенатының төрағасы. * 2007 жылдың ақпан айынан - ҚР- ның Ресей Федерациясындағы Төтенше және Өкілетті Елшісі * 2008 жылдың қазан айынан - ҚР Сыртқы істер министрінің бірінші орынбасары. * 2010 жылдың тамыз айынан 2015 жылға дейін - ҚР Ұлттық қауіпсіздік комитетінің төрағасы. * 2015 жылдан 2017 жылға дейін - ҚР Парламенті Сенатының 5-ші, 6-шы шақырылым депутаты. * 2018 жылдан 2022 жылға дейін - «Отандастар қоры» АҚ президенті. ҚР Волейбол федерациясының президенті (1993—2024). ҚР Ұлттық гольф ассоциациясының президенті (1992 жылдан). Қазақстан гольф федерациясының президенті (2004—2022). Қазақстан ұлттық жаратылыстану ғылымдары академиясының президенті (2009 жылдан). ҚР Парламенті делегациясының басшысы, Достастыққа қатысушы мемлекеттердің Парламентаралық ассамблеясы Кеңесінің мүшесі. Еуразиялық экономикалық қауымдастықтың Парламентаралық ассамблеясының төрағасы. ЕҚЫҰ Парламенттік ассамблеясында ҚР Парламенті делегациясының басшысы. Марапаттары * «Қазақстан Республикасының Тұнғыш Президенті Нұрсұлтан Назарбаев» ордені * «Парасат» ордені * «Дружба» (РФ) ордені * «Почет» (РФ) ордені; Жанұясы Үйленген. Жұбайы - Нұртаева Римма Филипповна Ұлдары - Марат (1969 жылы туған), Сергей (1974 жылы туған); қызы Әлия (1982 жылы туған). Немерелері - Нұрсұлтан (1993 ж.т.) Тимур (1998 жылы туған). Сыртқы сілтемелер * [http://www.azattyq.org/content/Kazakhstan_Abykaev_Sarsenbaiuly_Nazarbayev/1329952.html] * [http://www.enbek.gov.kz/ru/node/241035/] * [http://www.inform.kz/kaz/article/2371175] * [http://www.astana.kz/node/31494] Дереккөздер